**BAI0167**

**Transzkulturalitás és interetnikus kapcsolatok etikája**

**2023/2024.tanév, II. szemeszter**

**A tantárgy elsajátításának célja:**

A hallgatók ismerjék meg jelenkorunk világának kulturális, nyelvi, vallási és életmódbeli sokféleségét a nevelési attitűd érzékenyítésével, s legyenek képesek a legkülönbözőbb identitásokkal szemben toleráns és megértő állásfoglalások kialakítására, illetve ezek képviseletére a legkülönbözőbb élethelyzetekben. A tantárgy fontos célkitűzése, hogy felkészítse az óvodapedagógus hallgatókat az óvodáskorú gyermek inkluzív szemléletű, sokoldalú elfogadására a nemzeti kultúra hagyományainak tiszteletével párhuzamosan a különböző kultúrák felé történő nyitottság jegyében.

**Tantárgyi tematika és félévi követelményrendszer:**

**I. Konzultáció**

 Fogalmi keretek: kultúra, szocializáció, nevelés, etikai kérdések.

Transzkulturalitás és interetnikus kapcsolatok etikájának dimenziói.

 Az óvodáskorú gyermek életkori sajátosságai, pszichoszociális jellemzői.

 A kulturális hagyományok sokszínűségében rejlő lehetőségek tudatosítása óvodásoknál.

 Inkluzivitás, befogadó szemlélet, támogató légkör kialakításának szempontjai az óvodai interakcióban.

**II. Konzultáció**

 Szemléletváltás: előítélettől a toleranciáig. (Tantárgyi esszé megírása)

 Esettanulmányok, gyakorlati megközelítések közös feldolgozása.

 Érzékenyítést elősegítő attitűdformáló gyakorlatok.

 Az értékközvetítés eszközei.

 Kulturális sokszínűség és óvodai nevelés.

 A boldogságórák elméleti és gyakorlati tapasztalatai az óvodai nevelésben.

**A foglalkozáson történő részvétel:**

Az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.)

**Félévi követelmény:** kollokvium

**Az érdemjegy kialakításának módja, ütemezése**: az előadások után a második konzultáció elején a hallgatók tantárgyi esszét írnak. Ennek sikeres teljesítését követően a vizsgaidőszakban több időpont közül választva írásbeli vizsgát tesznek az órán leadott tananyagból, valamint a vonatkozó szakirodalmak kijelölt részeiből. 50% fölötti teljesítmény a hallgató számára sikeres vizsgajegyet eredményez.

**Szakirodalom:**

Berentés Éva: Mindenható gyermekkor – a korai évek hatása a felnőttkorra. Pro Personal, Budapest, 2022.

Elmar Holenstein: Kulturphilosophische Perspektiven. Suhrkamp, Frankfurt/Main, 1998.

Körei László: A családok mentálhigiénéje. In: Margitics Ferenc (szerk.): Család – pszichológia. Kery Publishing, Budapest. 2023.

Seligman, Martin: Az optimista gyermek. Akadémiai Kiadó, Budapest, 2015.

Tenbruck, Friedrich: A polgári kultúra. In: Wessely, Anna: A kultúra szociológiája. Osiris, Budapest, 1998. 52-71.

Torgyik Judit-Karlovitz János: Multikulturális nevelés. Bölcsész Konzorcium, Budapest, 2006. Elektronikus formában: <https://mek.oszk.hu/04800/04802/04802.pdf>

 (Az elektronikusan is elérhető dokumentumból alábbiakban kijelölt oldalszámok közötti tartalmi elemek elsajátítása szükséges a felkészüléshez: 9-50; 131-158.; 185-210.)

**Nyíregyháza, 2024. február 1. Körei László**

 **Történettudományi és Filozófia Intézet**

 **egyetemi oktató, PhD- doktorandusz**

**Mentálhigiénés és Esélyegyenlőségi Központ**

 **központvezető**